Diari Oficial de la Generalitat Valenciana


Sumari del DOGV 6433, del 07-01-2011 (2010/13709)

RESOLUCIÓ de 9 de novembre del 2010, de la Direcció General de Treball, Cooperativisme i Economia Social, per la qual es disposa el registre i la publicació de l'acord pel qual es modifica el text del Conveni Col·lectiu de Centres Específics de Malalts Mentals Crònics, la titularitat i gestió dels quals es duga a terme de forma privada (8000635).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6433

Data del DOGV
:   07-01-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/13953


Data del document
:   09-11-2010

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * conveni col·lectiu

RESOLUCIÓ de 9 de novembre del 2010, de la Direcció General de Treball, Cooperativisme i Economia Social, per la qual es disposa el registre i la publicació de l'acord pel qual es modifica el text del Conveni Col·lectiu de Centres Específics de Malalts Mentals Crònics, la titularitat i gestió dels quals es duga a terme de forma privada (8000635). [2010/13638]  
Vist el text de l'acord pel qual es modifica el text del Conveni Col·lectiu de Centres Específics de Malalts Mentals Crònics, la titularitat i gestió dels quals es duga a terme de forma privada, subscrit per la comissió negociadora en data 4 d'octubre del 2010, que està integrada, de part empresarial, per representants de l'Associació Valenciana de Servicis a Persones Dependents (AVASEDE), i de part dels treballadors, per representants del Sindicat Independent, i de conformitat amb el que disposa l'article 90, apartats 2 i 3, del Reial Decret Legislatiu 1/1995, de 24 de març, el Text Refós de la Llei de l'Estatut dels Treballadors, i els articles 2, 3 i 6 del Reial Decret 1040/1981, de 22 de maig, sobre Registre i Depòsit de Convenis Col·lectius de Treball, esta Direcció General de Treball, Cooperativisme i Economia Social, conforme a les competències que té transferides segons el Reial Decret 4105/82, de 29 de desembre, acorda:  
Primer  
Ordenar la seua inscripció en el Registre de Convenis Col·lectius de Treball d'esta direcció general, amb notificació a la comissió negociadora, i el depòsit del text original de l'acord.  
Segon  
Disposar la publicació en el Diari Oficial de la Comunitat Valenciana.  
València, 9 de novembre del 2010.- El director general de Treball, Cooperativisme i Economia Social: Román Ceballos Sancho.  
Acord de la comissió negociadora del conveni col·lectiu de centres específics de malalts mentals crònics de la Comunitat Valenciana, pel qual s'esmenen aspectes del text, a instància de la Inspecció Provincial de Treball de la Direcció General de Treball, Cooperativisme i Economia Social.  
Assistents  
Per la patronal:   
Rafael Marco Cortés   
Miguel Pallarés La Calle   
José Pastor Gassó  
Assessor: Carlos Masip Abad   
Per la part social:  
Aurora Peris Sanchis   
Rosa C. Llorens Flordelis   
Esther Mora Segarra   
Assessor: Fermín Palacios Cortés  
A València, a les 10.00 hores del dia 4 d'octubre del 2010, en els locals de Sindicat Independent, reunides les parts referides, amb motiu d'estudiar i contestar l'escrit del Servici de Relacions Laborals de la Conselleria de Treball, Cooperativisme i Economia Social.  
Previ  
U. El passat dia 20 de setembre del 2010, es va rebre escrit de la Direcció General de Treball, Cooperativisme i Economia Social, a instàncies de la Inspecció de Treball i Seguretat Social, sobre informe d'esta sobre el text del conveni.  
Dos. En conseqüència, esta comissió negociadora acorda notificar els aclariments i rectificacions següents del text firmat i presentat.  
Acords  
Primer. En l'article 28, on fa referència a les garanties dels representants dels treballadors, ha de figurar la referència a l'article 68 de l'Estatut dels Treballadors, en compte del 63 que es va escriure, i queda redactat de la forma següent:  
Article 28. Drets sindicals  
Els comités d'empresa i els delegats de personal tindran, entre altres, els drets i funcions següents:  
a) Ser informat de totes les sancions imposades en el seu centre de treball per faltes lleus, greus i molt greus.  
b) Conéixer, trimestralment almenys, les estadístiques sobre l'índex d'absentisme i les seues causes, els accidents de treball i les malalties professionals i les seues conseqüències, els índexs de sinistres, els estudis periòdics o especials del medi ambient laboral i els mecanismes de prevenció que s'utilitzen.  
c) De vigilància en el compliment de les normes vigents en matèria laboral, de Seguretat Social i ocupació, i també la resta dels pactes, condicions i usos de l'empresari en vigor, i formular si cal les accions legals pertinents davant de l'empresari i dels organismes o tribunals competents.   
d) De vigilància i control de les condicions de salut laboral en l'exercici del treball en l'empresa amb les particularitats que preveu en este sentit l'article 19 de l'Estatut dels Treballadors.   
Garanties dels representants del personal  
A més de les garanties que prevenen els apartats a), b), c) i d) de l'article 68 de l'Estatut dels Treballadors, els representants del personal, no els membres de les seccions sindicals, disposaran d'un crèdit d'hores mensuals retribuïdes d'acord amb l'escala següent:  
De 0 a 25 treballadors: 15 hores.   
De 26 a 50 treballadors: 20 hores.   
De 51 a 100 treballadors: 25 hores.  
La utilització del crèdit tindrà dedicació preferent amb l'única limitació de l'obligació de comunicar prèviament el seu inici amb una antelació mínima de 48 hores i també la incorporació al treball en el moment de produir-se.  
El crèdit d'hores mensuals retribuïdes per als representants podrà acumular-se en un o diversos delegats, sempre que el representant cedent no tinga suspesa la seua relació laboral per alguna de les causes establides en l'Estatut dels Treballadors. L'acumulació del crèdit haurà de ser comunicada a l'empresa amb una antelació de 30 dies, el mateix termini haurà d'observar-se en el cas que es tornara el crèdit al seu titular.  
Així mateix es facilitaran taulers d'anuncis perquè, davall la responsabilitat dels representants sindicals, es col·loquen aquells avisos i comunicacions que calga efectuar i es creguen pertinents. Els taulers mencionats es distribuiran en els punts i llocs visibles per a permetre que la informació arribe fàcilment als treballadors.  
Assemblees  
Els delegats de personal, comités d'empresa, seccions sindicals o el 20% del total de la plantilla, en aquells centres de treball de més de 50 treballadors i el 30% en els de menys de 50 treballadors, podran convocar reunions amb un mínim d'antelació de 48 hores, amb comunicació prèvia a l'empresa i amb un màxim anual per a la seua realització de 50 hores, i no es podrà acumular de mes en mes i amb un límit de 10 hores mensuals. La comunicació expressarà l'ordre del dia dels temes a tractar-hi.  
Meses negociadores  
Als representants electes del personal que participen en les comissions paritària o negociadora del conveni, els seran concedits permisos retribuïts a fi de facilitar-los la seua labor negociadora i durant el transcurs de les negociacions mencionades.  
Segon. En l'annex II, Definició de categories, s'afig el literal següent:  
Es fa menció expressa que amb independència de la denominació de la categoria professional, totes i cada una d'elles, fan referència tant a hòmens com a dones, encara que per la mateixa dinàmica de la negociació al llarg dels anys es faça referència a una nomenclatura d'un sol gènere.  
I en les definicions següents de categories s'afigen les referències d'ambdós gèneres.  
Tercer. Es faculta Fermín Palacios Cortés a presentar la present acta, amb el text rectificat i actualitzat.  
I en prova de conformitat de tot això, firmen la present.